CELEX: 32019D0992
Language: el
Date: 2019-06-04 00:00:00
Title: Απόφαση (ΚΕΠΠΑ) 2019/992 της Επιτροπής Πολιτικής και Ασφάλειας, της 4ης Ιουνίου 2019, περί διορισμού Αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM Ukraine/1/2019)

18.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 160/24
               
            
         ΑΠΟΦΑΣΗ (ΚΕΠΠΑ) 2019/992 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 4ης Ιουνίου 2019
         περί διορισμού Αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM Ukraine/1/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
         Έχοντας υπόψη την απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1) και ιδίως το άρθρο 7,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 7 της απόφασης 2014/486/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις κατάλληλες αποφάσεις για την άσκηση του πολιτικού ελέγχου και της στρατηγικής καθοδήγησης της EUAM Ukraine, περιλαμβανομένης, ιδίως, της απόφασης για τον διορισμό αρχηγού αποστολής.
                  
               
                     (2)
                  
                  
                     Στις 25 Οκτωβρίου 2018 η ΕΠΑ εξέδωσε την απόφαση (ΚΕΠΠΑ) 2018/1662 (2) για την παράταση της εντολής του κ. Kęstutis LANČINSKAS ως αρχηγού αποστολής της EUAM Ukraine από την 1η Δεκεμβρίου 2018 έως τις 31 Μαΐου 2019.
                  
               
                     (3)
                  
                  
                     Στις 13 Μαΐου 2019, το Συμβούλιο εξέδωσε την απόφαση (ΚΕΠΠΑ) 2019/761 (3), για την παράταση της εντολής της EUAM Ukraine έως τις 31 Μαΐου 2021.
                  
               
                     (4)
                  
                  
                     Στις 27 Μαΐου 2019, ο Ύπατος Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας πρότεινε τον διορισμό του κ Antti HARTIKAINEN ως αρχηγού αποστολής της EUAM Ukraine,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Antti HARTIKAINEN διορίζεται αρχηγός αποστολής της της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) από την 1η Ιουλίου 2019 έως τις 30 Ιουνίου 2020.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 4 Ιουνίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 217 της 23.7.2014, σ. 42.
         
            (2)  Απόφαση (ΚΕΠΠΑ) 2018/1662 της Επιτροπής Πολιτικής και Ασφάλειας, της 25ης Οκτωβρίου 2018, για την παράταση της εντολής του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/1/2018) (ΕΕ L 278 της 8.11.2018, σ. 18).
         
            (3)  Απόφαση (ΚΕΠΠΑ) 2019/761 του Συμβουλίου, της 13ης Μαΐου 2019, για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 125 της 14.5.2019, σ. 16).